Luister en geloof - www.bybelkennis.co.za
Whenever I see myself before God and realize something of what my blessed Lord has done for me at Calvary, I am ready to forgive anybody anything. I cannot withhold it. I do not even want to withhold it. –Martyn Lloyd-Jones
Die verhouding van kalium en natrium is jou daaglikse dieet is belangrik. ‘n Onlangse studie het bevind dat as jy twee maal meer kalium as sout inneem, verminder jy die risiko van fatale hartsiektes. Meeste van ons neem te veel natrium (sout) in.
Die luister-doen verhouding is ‘n aanduiding van jou geestelike gesondheid. Woorde en optrede kan nie geskei word nie. Daar is ‘n tyd om aan Jesus se voete te sit en te luister, maar daar is ook ‘n tyd om sy woorde in die praktyk toe te pas. Jakobus stel dit so: Elke mens moet maar te gewillig wees om te luister, nie te gou praat nie en nie te gou kwaad word nie (1:19).
Ons moet oppas om onsself nie te mislei nie: Julle moet doen wat die woord sê en dit nie net aanhoor nie, anders bedrieg julle julleself. Iemand wat altyd net die woord aanhoor en nooit doen wat dit sê nie, is soos een wat na sy gesig in die spieël kyk. Om reg te luister is nie genoeg nie – dan is ons soos mense wat in ‘n spieël kyk en onmiddellik vergeet wat hulle gesien het. In hierdie geval is die inligting verskaf deur die spieël nutteloos. Maar iemand wat hom verdiep in die volmaakte wet wat ‘n mens vry maak, en hom daaraan hou en nie vergeet wat hy hoor nie, maar dit doen, hy sal gelukkig wees in al wat hy doen. Ons moet onthou dat die woord ‘n spieël is – dit beoordeel die bedoelings en gedagtes van die hart (Hebreërs 4:12). Ons moet mooi luister en bepaal waar ons tekortskiet.
Die Brief van Jakobus is bekend vir sy geloof in aksie. Maar Johannes het ook geen kompromieë aangegaan nie. Iemand wat sê: “Ek ken Hom,” maar nie sy gebooie gehoorsaam nie, is ‘n leuenaar en die waarheid is nie in hom nie (1 Johannes 2:4 – 5). Optrede/dade is konkrete bewyse van gehoorsaamheid en berus op God se liefde en waarheid.
Tags: Luister; Geloof